डॉक सारांशित करण्यासाठी: आपल्या गावाचं नाव बदलण्यासाठी हरप्रीत कौरने पंतप्रधानांना पत्र लिहून विनंती केली होती.

हो, आहेत काही गावं, जिथल्या गावकऱ्यांना त्यांची नावं बदलायची आहेत. हरियाणा आणि राजस्थानमध्ये अशी अनेक गावं आहेत ज्यांची नावं विचित्र असल्याने ती बदलावी, यासाठी गावकरी गेली अनेक वर्ष लढा देत आहेत. 

"माझ्या गावाचे नाव गंदा (घाणेरडा) आहे." हे पत्र हरप्रीत कौर यांनी 2016 साली पंतप्रधान नरेंद्र मोदी यांना लिहिलं होतं. गावातील कुणाचाही अपमान करण्यासाठी हे नावच पुरेसे असल्याचं सांगत त्यांनी हे पत्र लिहून गावाचं नाव बदलण्याची मागणी केली होती.

त्या पत्रात लिहितात, "परिस्थिती इतकी वाईट आहे की आमचे नातलगच गावाच्या नावावरून आमची टर उडवतात."

या पत्रानंतर 2017 साली पंतप्रधानांनी संबंधित अधिकाऱ्यांना गावाचं नाव बदलण्याचे आदेश दिले आणि त्यानंतर हरियाणातील या गावाचे नाव बदलून आता 'अजित नगर' करण्यात आलं आहे. 

गावचे सरपंच लकविंदर राम सांगतात, नामांतरासाठी गावकऱ्यांनी सरकारदरबारी अनेक वर्षं खेटे घातले. "त्याचा काहीच उपयोग झाला नाही. तेव्हा गावातील एखाद्या तरुण व्यक्तीने थेट पंतप्रधानांनाच साकडं घालावं, असं आम्ही ठरवलं."

अखेर त्यांच्या गावाचं नाव आता बदलण्यात आलं आहे. ते सांगतात, "गावात अशी एकही व्यक्ती नव्हती जिला गावाचं नाव बदलू नये, असं वाटत होतं."

अनेक वर्षांपूर्वी आलेल्या महापुरावरून गावाचं गंदा हे नाव पडल्याचं गावकरी सांगतात. महापुरानंतर पाहाणी करायला आलेल्या सरकारी अधिकाऱ्याने पुरासोबत बराच कचरा गावात वाहून आल्याचं बघितलं. त्यानेच गाव खूप 'गंदा', म्हणजेच 'घाण' झाल्याचा शेरा दिला आणि तेव्हापासूनच गावाला हेच नाव पडलं. 

नावामुळे गावच्या मुलींशीही कुणी लग्न करत नव्हतं, असं सरपंच सांगतात. ते म्हणतात, "आता आम्हाला मोठं ओझं उतरल्यासारखं वाटतं."

गेल्या काही वर्षात अशी जवळपास 50 गावं आहेत, जिथल्या गावकऱ्यांनी गावाचं नाव बदलण्यासाठी केंद्र सरकारकडे तगादा लावला आहे. कारणं वेगवेगळी आहेत. काहींची नाव जातीवाचक आहेत तर काहींची खूप विचित्र किंवा अत्यंत लाजीरवाणी. 

वरिष्ठ केंद्रीय अधिकारी असलेले कृष्णकुमार सांगतात, "जवळपास 40 गावांची विनंती मान्य करण्यात आली आहे आणि त्याची अंमलबजावणीदेखील करण्यात आली आहे."

मुगलसराई वाराणसीपासून 20 किमी अंतरावर आहे.

यातील एका गावाचे नाव होते 'किन्नर' म्हणजे तृतीयपंथीय. 2016 साली या गावाचेही नाव बदलून गैबी नगर...\nडॉक सारख्याच भाषेत सारांश:
जन्मजात काही तरी विचित्र नाव किंवा आडनाव असलेल्या अनेक व्यक्ती तुम्हाला माहिती असतील. अनेकांनी तर अधिकृतपणे त्यांना लाजीरवाणी वाटणारी ही नावंही बदलून नवीन नावं ठेवली आहेत. पण जर एका अख्ख्या गावाचं नाव तिथल्या ग्रामस्थांसाठी लाजीरवाणं असेल तर?